Folketing
2002-11-18

Nå nej, det er rigtigt, hvordan siger man det så? Jeg er uenig i ministerens og Socialdemokratiets og andres mål. Ganske simpelt. Jeg har heller ikke nogen forventninger om, at folk herinde mener, vi er idioter, når vi er uenige om sager. Indimellem er vi enige med Socialdemokraterne, men sjældent er vi det med de borgerlige. Men jeg har ikke nogen opfattelse af Socialdemokraterne som idioter på de tidspunkter, hvor vi ikke kan blive enige. Det er ren og skær uenighed. Og jeg synes, det er noget arrogant, at man skal belæres om at tænke sig om en gang mere blot på grund af, at man er uenig. Jeg troede, det var det fremmeste formål med det her Ting, at der skulle være uenighed.